આ વાત ’૭૨-’૭૩ની. રાજકોટના મારા પાડોશી અને મિત્ર પરષોત્તમદાસ આસોદરિયા નાગરિક બેંકની નોકરી છોડીને કોઇ સ્નેહીના સહારે સુરત આવ્યા, ઘંટી નાખી. સેવંતીલાલ શેઠ અને પરષોત્તમદાસ ઉર્ફે દાસભાઇ સોનાની દ્વારિકામાં આબોટે છે. ’૭૨-’૭૩ પછી સૌરાષ્ટ્રમાંથી પાટીદારોનો અવિરત પ્રવાહ સુરત આવ્યો અને વરાછામાં મિની સૌરાષ્ટ્ર વસ્યું. શરૂમાં એક રૂમમાં દસ-બાર જુવાનિયા સાંકડ-મૂકડ રહેતા. કુટુંબ સૌરાષ્ટ્રમાં. પાન-માવા ઉપરાંત બીજાં વ્યસનોથી પ્રશ્નો ઘણા થયા પરંતુ પરસ્પરના ટેકે ઉકેલ્યા.